ფედერალური ერუანული სხუნუ

ფედერალური ერუანული სხუნუ (არაბ. المجلس الوطني الإتحادي‎‎, al-Majlis al-Watani al-Ittihadi) — არაბეფიშ გოართოიანაფილი საამიროეფიშ ართპალატამი კანონმადვალუ ორგანო (პარლამენტი) , ნამუშ აკოდგინალუაშა ირი საამიროშ წჷმმარინაფალი მიშმურს, ნამუეფიშ მუდანობა კონსტიტუციათ რე გოთანჯილი დო მახორობაშ მუდანობას დოჸუნს, თაშნეშე თე დო თი საამიროშ პოლიტიკური დო ეკონომიკური სიტუაციაშ მეჯინათ. ირ ამირს ნება უღუ ერუანულ სხუნუშ წჷმმარინაფალი დორხველი გიშაგორუაშ მეთოდით გიშაგორასჷნ. ასეშო ფედერალური ერუანული სხუნუშ აკოდგინალუას 40 დეპუტატი რე (8-8 — აბუ-დაბიშე დო დუბაიშე, 6-6 — რას-ელ-ხაიმაშე დო შარჯაშე, 4- 4 — ელ-ფუჯაირაშე, უმ-ელ-ქაივაინშე დო აჯმანშე). სქოლიო